मात्र 888 रुपये में पाए स्मार्टफोन, बुकिंग आज से शुरू
Fri Feb 21 2020 21:14:59 GMT+0530 (IST)
Home > Archived > मात्र 888 रुपये में पाए स्मार्टफोन, बुकिंग आज से शुरू
Special News Coverage | 27 April 2016 8:38 AM GMT
डोकॉस मल्टीमीडिया प्राइवेट लिमिटेड नामक कंपनी ने Docoss X1 स्मार्टफोन लॉन्च किया है, जिसकी कीमत केवल 888 रुपये रखी गई है। इस स्मार्टफोन की बुकिंग आज (27 अप्रैल) सुबह 6 बजे से शुरू हो चुकी है। आप 29 अप्रैल रात 10 बजे से पहले पहले इस फोन को बुक कर सकते हैं और सबसे अच्छी बात यह है कि आपको इस फोन को पाने के लिए लंबा इंतजार नहीं करना होगा। कंपनी इस फोन की डिलिवरी 2 मई से ही शुरू कर देगी।
इस तरह करवाएं बुकिंग- इस स्मार्टफोन की बुकिंग दो तरीके से की जा सकती है। पहला तरीका है आप कंपनी की वेबसाइट www.docoss.com पर लॉग ऑन कर सकते हैं, जबकि दूसरा तरीका है एसएमएस। इसके लिए आपको अपना नाम पता और पिन कोड 9616003322 पर एसएमएस करना होगा। इस फोन के लिए कैश ऑन डिलिवरी की सुविधा उपलब्ध है। इसके लिए आपको 99 रुपए डिलिवरी चार्ज अतिरिक्त देना होगा।
इस स्मार्टफोन के स्पेसिफिकेशन की बात की जाए तो इसमें 4 इंच की आईपइएस स्क्रीन दी गई है। डुयल सिम पर चलने वाला यह स्मार्टफोन एंड्रॉइड 4.4 किटकैट ऑपरेटिंग सिस्टम पर काम करता है। डोकॉस एक्स 1 में 1 जीबी रैम दी गई है। इसमें व्हॉट्सएप्प, फेसबुक, Twitter , इंस्टाग्राम आदि सभी एप आसानी से काम करेंगे। इस स्मार्टफोन में 2.0 MP है, जबकि फ्रंट कैमरा 0.3 MP का है। इसमें 1300 MAh की लिथियम बैटरी लगी है। फोन के हिसाब से बैटरी पावर अच्छा है। इस फोन में 4 जीबी इंटरनल मेमोरी + 32 जीबी एक्सपैंडेबल मैमोरी दी गई है।
Tags: 888 Docoss X1 आज से शुरू पाए बुकिंग मात्र रुपये में स्मार्टफोन